

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 21.jūnijā Nr.**319**

(prot.Nr.**14**, **6**.§)

**Par atbalstu projektam un apropriācijas palielināšanu**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 10.punktu, kurš nosaka, ja 2017.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz Domei pieprasījumu par apropriācijas palielināšanu, saskaņā ar Valsts izglītības attīstības aģentūras 2017.gada 17.maija apstiprināto lēmumu Nr.8.-10.1/2452 par Eiropas Savienības Erasmus+ programmas pamatdarbības Nr.1 (KA 1) skolu sektora pieteikuma Nr.2017-1-LV01-KA101-035302 apstiprināšanu, un ņemot vērā Daugavpils pilsētas domes Izglītības un kultūras jautājumu komitejas 2017.gada 15.jūnija sēdes protokolu Nr.13, Daugavpils pilsētas domes Finanšu komitejas 2017.gada 15.jūnija sēdes protokolu Nr.16, atklāti balsojot: PAR – 11 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, J.Lāčplēsis, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils 3.vidusskolas dalību Eiropas Savienības Erasmus+ programmas pamatdarbības Nr.1 (KA 1) skolu sektora projektā „Skolotājs ir mācīšanās kompetenču arhitekts” saskaņā ar 1.pielikumu.

2. Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules iela 7, Daugavpils) pamatbudžeta programmai „Daugavpils pilsētas Izglītības pārvaldes īstenotie projekti” saskaņā ar 2.pielikumu.

3. Projekta īstenošanai nodrošināt priekšfinansējumu 2017.gadā 3612 EUR (trīs tūkstoši seši simti divpadsmit *eiro* 00 centi) apmērā no pamatbudžeta programmas „Līdzekļi projektu realizācijai”.

Pielikumā: 1. Eiropas Savienības projekta "Skolotājs ir mācīšanās kompetenču arhitekts” apraksts.

2. Daugavpils pilsētas Izglītības pārvaldes pamatbudžeta programmas „Daugavpils pilsētas Izglītības pārvaldes īstenotie projekti” ieņēmumu un izdevumu tāmes 2017.gadam grozījumi.

Domes priekšsēdētājs *(personiskais paraksts)* J.Lāčplēsis